Wat is jou voorgee? – NG Vishoek
Home / Wat is jou voorgee?
Wat is jou voorgee?
As deel van ons voorgee in die lewe het ons minstens die hulp van ander mense rondom ons nodig om ons hand vas te hou regdeur ons lewensreis. Ons kort goeie vriende, familie en ander mense wat vir ons omgee.
Maar bowenal kort ons vir Jesus as die betroubare hemelse Voorgee aan ons kant. Nee, ons moet aan sy kant gaan staan. Ons moet Jesus se hand wat propvol genade is styf vasgryp. Hy ken al ons swakhede en tekortkominge. Nogtans gee Hy vir ons om.
Hy laat ons nooit aan onsself oor nie. Hiervoor is ons veels te kosbaar. Ons is deur Hom nuutgemaak om lewensbestand en doodbestand te wees in sy genadige teenwoordigheid.